
A víz- és csatornadíjak megállapításáról szóló 16/1999.(XI.26.) sz. Kt. rendelet módosításáról szóló ……/2012.(V…..) önkormányzati rendelethez

1./ A rendelet-tervezet társadalmi, gazdasági, költségvetési hatása
A Jász-Nagykun-Szolnok Megyei Kormányhivatal törvényességi felhívást intézett a 16/1999.(XI.26.) sz. Kt. rendelettel kapcsolatban, mivel a Képviselő-testületnek 2012. január 1. napjától nem volt törvényi felhatalmazása a víz- és csatornadíjak megállapítására.
A 2012. január 1. napjától a lakosság részére kiközölt és számlázott víz- és csatornadíjakat sztornózni szükséges, és a víziközmű-szolgáltató által megállapítható, a víziközmű-szolgáltatásról szóló 2011. évi CCIX. törvény 76. § (1) bekezdés b) pontjában foglalt bruttó 4,2 %-os mértékkel korrekciózni kell.
A lakosságot a fentiekről megfelelő módon tájékoztatni kell.
2./ A rendelet-tervezet környezeti és egészségi hatása
A rendelet-tervezetnek környezeti és egészségi hatása nincs.

3./ A rendelet-tervezet adminisztratív terheket befolyásoló hatása
Jelen rendelet-tervezettel az 1./ pontban foglaltak végrehajtásával az adminisztratív terhek növekedni fognak. 

4./ A jogszabály megalkotásának szükségessége
A jogállamiság követelményeinek a jogalkotás során történő magas színvonalú érvényesítése érdekében a törvényesség helyreállítása fontos társadalmi és önkormányzati érdek, ezért a rendeletet a törvényességi felhívásban foglaltaknak megfelelően módosítani szükséges.

5./ A jogszabály alkalmazásához szükséges személyi, tárgyi, szervezeti és pénzügyi  feltételek
Az adminisztratív terhek személyi, pénzügyi, tárgyi, szervezeti feltételei Martfű Város Önkormányzatának Településellátó szervezeténél rendelkezésre állnak.

